Iosif Rotariu face abstracție de ieșirea lui Borza în club și afirmă: "Eu pe el l-aș fi văzut la națională!"
Iosif Rotariu a vorbit despre compartimentul defensiv al echipei naționale de fotbal a României.
Fostul internațional român ar vrea ca Andrei Borza, de la Rapid, să fie convocat pentru EURO 2024, chiar dacă tânărul jucător a greșit mergând în club după eșecul formației sale (1-3 cu Poli Iași).
"Eu pe el l-aș fi văzut la națională!"
"Chiar e o enigmă pentru mine. Mai e timp de timp verficat… Poate Andrei Dumitrescu… Dar e Borza! Ei fac un caz de o ieșire de-a lui pe care în trecut au făcut-o foarte mulți, doar că el e în prim-plan acum. Nu poți pedepsi un jucător când tu n-ai practic fundaș stânga.
Eu pe Borza l-aș fi văzut la națională. Joacă foarte bine, are multă calitate, e jucător de picior stâng. Nu văd niciun jucător de picior drept în bandă stângă pentru că nu mai avem așa ceva. Nici în fotbalul românesc, nici în cel internațional. Doar să-l readucem pe Nae Ungureanu.
Să-l reinventăm pe Nae Ungureanu. Era unicul jucător de picior drept care juca la un nivel foarte înalt pe postul de fundaș stânga. Bine, mai era și Ilie Bărbulescu. Dar în special Nae Ugureanu. Centra și cu stângul, și cu dreptul.
Făcea toată banda, nu știai când e în atac sau în apărare. Era complet. Se pregătea la nivel maxim, am jucat cu el la Steaua, știu în ce mod profesionist efectua toate antrenamentele", a declarat Iosif Rotariu, pentru Sport.ro.